O aplicație folosită zilnic de către milioane de români ar putea dispărea de pe Android și iPhone. Drept urmare, și-ar putea pierde conturile mulțimi de persoane. Ce proiect de lege se dezbate peste Ocean în acest sens?
Un grup de parlamentari de peste Ocean au depus de curând un proiect de lege care vizează aplicația Tik-Tok. În baza acestuia, compania ByteDance, cea care deține rețeaua de socializare, ar fi forțată să o vândă pentru a-i permite să rămână disponibilă în Statele Unite.
Proiectul se numește "Legea de protecție a americanilor împotriva aplicațiilor controlate de adversari străini", al cărei scop este separarea Tik-Tok de Bytence. De asemenea, presupune ca magazinele de aplicații și serviciile de găzduire web din SUA să nu mai distribuie Tik-Tok-ul.
Totodată, un alt punct al proiectului prevede ca ByteDance să vândă Tik-Tok-ul în termen de șase luni, înainte ca interdicțiile asupra distribuirii aplicației să intre în vigoare. De altfel, dacă legea va intra în vigoare, Tik-Tok-ul va fi obligat să ofere o copie de transfer a datelor către utilizatori.
CEO-ul Tik-Tok, Shou Chew, este rezervat în privința eficienței proiectului. El spune că separarea nu va rezolva problema îngrijorării referitoare la datele utilizatorilor americani, care ar trebui separate în servere din SUA.
"Acest proiect de lege este o interdicție totală a TikTok, indiferent cât de mult ar încerca autorii să-l mascheze. Această legislație va călca în picioare drepturile a 170 de milioane de americani și va priva 5 milioane de întreprinderi mici de o platformă pe care se bazează pentru a crește și a crea locuri de muncă", ar mai fi transmis reprezentanții Tik-Tok printr-un e-mail, potrivit USA Today.
Dincolo de cei care s-au exprimat pro asupra proiectului depus, sunt și voci care se opun. Unii oficiali și organizații nu-l văd ca pe un lucru util, ci pe ca unul care încalcă libertatea de exprimare.
Uniunea Americană pentru Libertăți Civile (ACLU) și unele grupuri pentru drepturi digitale au condamnat eforturile politicienilor în cauză. Și acestea sunt în dezacord, tot din cauza încălcării libertății de exprimare.
Mai mult, Institutul non-profit Knight First Amendment, de la Universitatea Columbia, și-a exprimat îngrijorările, pe motiv că Congresul ar putea oferi protecție asupra datelor personale ale cetățenilor, dar fără a le restricționa accesul la Tik-Tok.